ผมเป็นตุ่มแดงที่น้องชายหนังด้านนอก คากว่าน่าจะเกิดจากการเสียดสีกับกางเกงครับเพราะเป็นหลังจากใส่กางเกงรัด เป็นมาได้4วันแล้วไม่มีอาการคันหรืออะไรเลยครับ มีเพียงถ้ากดตุ่มเบาๆจะเจ็บเล็กน้อย ตอนนี้ผมทายาเซนซิเดิร์มครีมอยู่แต่ยังไม่หายครับ แต่ตุ่มเหมือนเล็กลงไปไม่มากถ้าดูจากวันแรกๆ ตอนนี้ก็ยังแดงๆอยู่ครับ ไม่ทราบว่าพอจะมีวิธีรักษาไหมครับคุณ
สวัสดีค่ะ ตุ่มแดงที่หนังหุ้มอวัยวะเพศชายอาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 การเสียดสีเช่นจากเพศสัมพันธ์หรือการใส่เสื้อผ้าที่รัดจนเกินไปการดูแลตัวเองเบื้องต้น ไม่ไปแกะตุ่มแดงเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ ใส่เสื้อผ้าที่ระบายอากาศได้ดี ไม่รัด ไม่อับชื้นควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว